中环路浦东段分为南段交东段，南段西起上中路隧道浦东出入口，沿华夏西路-华夏中路，东到中环申江路立交，向北接驳浦东段东段快速路，向东接驳浦东机场北通道，南段快速路部分为华夏高架路，已经竣工通车。浦东段东段，线路走向数易其稿，最初个方案，规划为张江路-金桥路-军工路隧道浦东出口。乃朝，确定为申江路向北到龙东大道，向北偏西新辟道路，接通金桥路-锦绣东路口，沿金桥路向北接军工路隧道。军工路隧道勒2011年春节竣工通车。金桥路-栖山路到申江路-高科中路个中环路浦东段东段勒2015年12月27号夜裏全线峻工通车